1996D0411 — DA — 20.05.2004 — 005.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

RÅDETS BESLUTNING

af 25. juni 1996

om forbedring af Fællesskabets landbrugsstatistik

(96/411/EF)

RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 43, under henvisning til forslag fra Kommissionen ( 1 ), under henvisning til udtalelse fra Europa-Parlamentet ( 2 ), under henvisning til Rådets beslutning 93/464/EØF af 22. juli 1993 om rammeprogrammet for prioriterede aktioner vedrørende statistiske oplysninger 1993-1997 ( 3 ), særlig artikel 4, litra a), og ud fra følgende betragtninger: ud fra følgende betragtninger: Ifølge det i beslutning 93/464/EØF omhandlede rammeprogram 1993-1997 skal der bl.a. ske en bedre anvendelse af de ressourcer, der afsættes til landbrugsstatistik, som følge af gennemførelsen af resultaterne af den kritiske gennemgang, der blev foretaget i forbindelse med det foregående program som omhandlet i Rådets resolution af 19. juni 1989 om iværksættelse af en plan for prioriterede aktioner vedrørende statistisk information: De Europæiske Fællesskabers statistiske program (1989-1992) ( 4 ); denne gennemgang har gjort det muligt at fastlægge hovedtrækkene i de ændringer, der skal foretages i Fællesskabets landbrugsstatistik; disse ændringer omfatter nogle af de hovedområder, hvor der kan opnås besparelser, og områder af ny eller voksende interesse, ligesom ændringerne skal være i overensstemmelse med vedtagne generelle principper; de nationale tilpasninger skal koordineres på fællesskabsplan for at sikre: a) at oplysningerne forbliver tilstrækkeligt pålidelige for hver enkelt medlemsstat og sammenlignelige imellem medlemsstaterne b) at den eventuelt påkrævede ændring af Rådets retsakter kan identificeres, forberedes og forelægges af Kommissionen i rette tid, samt at Kommissionen ligeledes rettidigt kan godkende gennemførelsesbestemmelser til Rådets retsakter c) at de forskellige medlemsstaters metodologiske undersøgelser vedrørende effektive metoder til opfyldelse af de nye informationsbehov er hensigtsmæssige d) at tidsplanen for nationale aktiviteter tager hensyn til Fællesskabets almene behov e) at de finansielle bidrag fra Fællesskabet, der skal lette gennemførelsen af programmet, anvendes som supplement til de øvrige nationale bidrag på den mest effektive måde; denne koordinering kan bedst opnås ved hjælp af en formel struktur, der gør det muligt at foretage en samlet vurdering af de tekniske begrænsninger og præferencer og at træffe beslutninger, der tilgodeser de nationale interesser og Fællesskabets interesser; et finansielt bidrag fra Fællesskabet til medlemsstaterne i forhold til deres objektive behov er nødvendigt for at gøre det muligt at foretage de nødvendige tilpasninger; for at opnå de ønskede besparelser kan det være nødvendigt at foretage tilpasninger i den tekniske gennemførelse af visse undersøgelser; sådanne tilpasninger bør være tilladt på betingelse af, at der træffes passende sikkerhedsforanstaltninger; der bør tages de fornødne skridt til, at denne beslutning eventuelt vil kunne forlænges i forbindelse med det kommende rammeprogram for prioriterede aktioner vedrørende statistiske oplysninger for årene efter 1997; fordelingen af opgaver mellem Kommissionen og medlemsstaterne er i fuld overensstemmelse med nærhedsprincippet — VEDTAGET FØLGENDE BESLUTNING:

Artikel 1

Formål

For at Fællesskabets landbrugsstatistik i højere grad kan opfylde de informationsbehov, som følger af reformen af den fælles landbrugspolitik, træffer medlemsstaterne inden for de til rådighed stående midler passende foranstaltninger for at tilpasse deres nationale landbrugsstatistiksystemer. Medlemsstaterne tager i denne forbindelse hensyn til de områder, der er anført i bilag I og II, og de i bilag III anførte målsætninger, karakteristika og kriterier.

Artikel 2

Kommissionens rolle

I samråd med medlemsstaterne skal Kommissionen:

▼M3

a) fastlægge de prioriterede statistiske områder blandt de i bilag II anførte, der kan omfattes af aktioner i medlemsstaterne det følgende år

▼B

b) kontrollere oplysningernes kvalitet og sammenlignelighed

c) fastlægge og gennemføre aktioner på fællesskabsplan, som er af betydning for gennemførelsen af denne beslutning.

▼M3

Artikel 3

Tidsramme og fremgangsmåde

Den i artikel 1 nævnte tilpasning af Fællesskabets landbrugsstatistikker fortsættes i ►M4 2003-2007 ◄ . Tilpasningen koordineres af Kommissionen efter tekniske handlingsplaner, jf. artikel 4. Efter 2002 kan Europa-Parlamentet og Rådet beslutte at forlænge tilpasningsperioden efter forslag fra Kommissionen som fastsat i artikel 11.

▼B

Artikel 4

Tekniske handlingsplaner for landbrugsstatistik

1. Kommissionen opstiller hvert år en teknisk handlingsplan for landbrugsstatistik efter proceduren i artikel 10. Disse planer skal omfatte de foranstaltninger, som medlemsstaterne skal træffe i henhold til artikel 1. De skal udnytte de til rådighed stående midler på en sådan måde, at der opnås en så stor forbedring som muligt af omkostningseffektiviteten af Fællesskabets landbrugsstatistik, samtidig med at kravene i henhold til fællesskabsretten, uformelle aftaler og nye informationsbehov tilgodeses.

▼M3 —————

▼M3

Artikel 5

Rapporter fra medlemsstaterne

Medlemsstaterne sender følgende til Kommissionen:

a) senest den 31. maj hvert år en meddelelse om, at de ønsker at deltage i de prioriterede aktioner det følgende år, hvis dette er tilfældet, samt en kort beskrivelse af de projekter, de planlægger at gennemføre, og en omkostningsberegning

b) efter Kommissionens vedtagelse af den tekniske handlingsplan en arbejdsplan for hver aktion, som vedrører dem

c) efter afslutningen af hver aktion en sammenfattende rapport om gennemførelsen af den aktion, som de har deltaget i.

De dokumenter, der skal indsendes i henhold til litra a), b) og c), skal omfatte påtænkte ændringer i gennemførelsesmetoder, den planlagte indsats, de påregnede vanskeligheder og forslag til at løse disse, de ressourcer, der skal tilvejebringes såvel nationalt som fra Fællesskabet, samt forslag til forbedringer på fællesskabsplan. Aktiviteter, hvortil der søges fællesskabsstøtte, skal angives særskilt.

Kommissionen udarbejder efter proceduren i artikel 10 forenklede modeller for at lette præsentationen af ovennævnte oplysninger.

▼B

Artikel 6

Finansiering

1. Fællesskabet deltager i de udgifter, som den enkelte medlemsstat har i forbindelse med tilpasningen af de nationale landbrugsstatistiske systemer og i forbindelse med det forberedende arbejde vedrørende de foranstaltninger, der skal gennemføres på områder af ny eller voksende interesse, som indgår i en teknisk handlingsplan.

2. Størrelsen af Fællesskabets bidrag til hver enkelt medlemsstat fastsættes hvert år af Kommissionen i forbindelse med den tekniske handlingsplan efter proceduren i artikel 10.

▼M3

3. Bidragene udbetales til medlemsstaterne i to rater, idet den første rate på 30 % af Fællesskabets deltagelse i omkostningerne til aktionen udbetales på forskud, efter at Kommissionen har fået meddelelse om og accepteret arbejdsplanen for den pågældende aktion. Det resterende beløb udbetales, når de berørte medlemsstater har forelagt rapporten om gennemførelsen af aktionen og Kommissionen har godkendt denne. Kommissionen gennemfører i samarbejde med medlemsstaternes myndigheder kontrol på stedet, i det omfang den finder det nødvendigt.

▼M5

4. Finansieringsrammen for gennemførelsen af dette program fastlægges for perioden 2003-2007 til 11,65 mio. EUR, heraf 8,65 mio. EUR for perioden 2003-2006.

For perioden fra den 1. januar 2007 anses det foreslåede beløb for bekræftet, hvis det svarer til de finansielle overslag for perioden fra den 1. januar 2007 for den pågældende fase.

▼M4

De årlige bevillinger godkendes af budgetmyndigheden inden for rammerne af de finansielle overslag.

▼B

Artikel 7

Fleksibilitet

Hvor det af hensyn til formålet med denne beslutning er nødvendigt og inden for den periode, som en teknisk handlingsplan omfatter, kan Kommissionen efter proceduren i artikel 10 give en medlemsstat tilladelse til at tilpasse en eller flere af følgende forhold i forbindelse med de i bilag IV anførte undersøgelser: omfattede regioner, områdemæssige underopdelinger, definitioner, undersøgelsesmetodologi, undersøgelsesdato, liste over karakteristika og størrelsesklasser.

Artikel 8

Mulighed for løbende tilpasning

Kommissionen kan efter proceduren i artikel 10 ændre bilag I (statistiske områder, hvor der kan opnås besparelser) og bilag II (statistiske områder af ny eller voksende interesse). Den underretter Europa-Parlamentet og Rådet om disse ændringer.

Artikel 9

Den Stående Landbrugsstatistiske Komités rolle

Den Stående Landbrugsstatistiske Komité, der er nedsat ved afgørelse 72/279/EØF ( 5 ), mødes mindst en gang om året for at drøfte følgende punkter:

a) medlemsstaternes rapporter om gennemførelsen af det forudgående års aktiviteter

b) de aktiviteter, medlemsstaterne foreslår for det følgende år og retningslinjerne for de to efterfølgende år

c) den tekniske handlingsplan for det følgende år

d) Fællesskabets finansielle bidrag i henhold til artikel 6

e) eventuelle ændringer af bilag I og II.

▼M3

Artikel 10

1. Kommissionen bistås af Den Stående Landbrugsstatistiske Komité, i det følgende benævnt »komitéen«.

2. Når der henvises til denne artikel, anvendes artikel 4 og 7 i afgørelse 1999/468/EF, jf. dennes artikel 8.

Fristen i artikel 4, stk. 3, i afgørelse 1999/468/EF fastsættes til tre måneder.

3. Komitéen vedtager selv sin forretningsorden.

▼B

Artikel 11

Rapport

Inden den ►M1 1. november ►M4 2007 ◄ ◄ forelægger Kommissionen ►M4 ————— ◄ en rapport for Europa-Parlamentet og Rådet om gennemførelsen af denne beslutning, eventuelt ledsaget af forslag til forlængelse heraf.

▼M3

Artikel 11a

Database vedrørende udbetalinger fra EUGFL, Garantisektionen

Kommissionen fortsætter de igangværende forundersøgelser med henblik på at fastlægge de tekniske muligheder for oprettelsen af en database vedrørende udbetalingerne fra EUGFL, Garantisektionen, der for hver enkelt modtager skal indeholde oplysninger om bl.a. modtagne støttebeløb, arealer og antal berørte dyr, samt finde ud af, hvilket edb-system der er bedst egnet til behandlingen af disse oplysninger.

Kommissionen forelægger senest den 31. december 2001 Europa-Parlamentet og Rådet en rapport om resultaterne af forundersøgelserne samt om, hvilke ressourcer (tekniske, finansielle og menneskelige), der er nødvendige for anvendelse af databasen og behandlingen af de statistiske oplysninger.

▼B

Artikel 12

Denne beslutning er rettet til medlemsstaterne.

BILAG I

STATISTISKE OMRÅDER, HVOR DER KAN OPNÅS BESPARELSER ( 6 )

1. Undersøgelser af landbrugsbedrifternes struktur: forenkling og omstrukturering af listen over karakteristika, især for mellemundersøgelsers vedkommende.

2. Undersøgelser vedrørende vinarealer: forenkling af programmet over statistiske tabeller.

3. Undersøgelser vedrørende frugttræer: indskrænkning af forpligtelserne med hensyn til mellemundersøgelser.

4. Indeks for landbrugsindkomster: afskaffelse af de første ikke-aggregerede overslag i oktober og af visse mindre væsentlige detaljer.

5. Landbohusholdningernes samlede indkomst: større fleksibilitet hvad angår hyppighed og målbegreber.

6. Undersøgelser af dyrehold: anvendelse af »Agriflex-begrebet«, dvs. tilpasning af undersøgelseshyppigheden til dyreholdets betydning i hver medlemsstat.

7. Mejeristatistik: afskaffelse af de ugentlige statistikker og kaseinstatistikkerne; indskrænkning af nogle af de årlige statistikker og forenkling af mejeristrukturstatistikkerne.

▼M2

BILAG II

STATISTISKE OMRÅDER AF NY ELLER VOKSENDE INTERESSE

Emner

1. Undersøgelse af bedrifternes struktur: tilpasning af de i spørgeskemaet opregnede kendetegn for at tage hensyn til nye behov.

2. Hurtige skøn over forventet såning og plantning i begyndelsen af vinteren for hovedafgrøders vedkommende.

3. Forbedring og hurtig indsendelse af statistikker over produktionen inden for visse sektorer (frugt og grøntsager, vin, æg og fjerkræ, blomster).

4. Forbedring af statistikkerne over forbruget samt over lagerbeholdninger og -forskydninger for de vigtigste produkter med henblik på regelmæssig udarbejdelse af forsyningsbalancer på fællesskabsplan.

5. Dyrefoder: indhentning af nogle af forsinkelserne i foderbalancerne.

6. Udvikling af mere harmoniserede EF-skovbrugsstatistikker.

7. Forbedring af statistikkerne over landbrugspriser: ny udvælgelse af rækker af absolutte landbrugspriser under hensyn til de tekniske fremskridt og den økonomiske udvikling.

8. Statistiske oplysninger om udviklingen af landdistrikterne og om landbrugets indvirkning på miljøet.

Metodologi

9. Forbedrede og nye teknikker, der vil gøre det muligt for medlemsstaterne mere effektivt at opfylde eksisterende og nye informationskrav, f.eks. forenklede undersøgelser, administrative data, paneler, fjernovervågning.

▼B

BILAG III

MÅLSÆTNINGER, KARAKTERISTIKA OG KRITERIER FOR FÆLLESSKABETS LANDBRUGSSTATISTISKE SYSTEM

Løbende forbedring

1. Inden for Fællesskabets landbrugsstatistik skal der løbende opnås større omkostningseffektivitet og fuld dækning af Fællesskabets og tredjelandes behov for statistisk information.

Resultaternes sammenlignelighed og kvalitet

2. Fællesskabets landbrugsstatistik skal omfatte løbende kvalitetskontrol for at sikre, at kvaliteten af resultaterne opfylder behovet for information. Medlemsstaterne vil rent konkret blive bedt om at begrunde de valgte statistiske metoder over for Kommissionen og de øvrige medlemsstater.

Svarbyrde

3. Fællesskabets landbrugsstatistik vil pålægge den mindst mulige svarbyrde, der er forenelig med behovet for information.

Integrering af landbrugsstatistik i andre aktiviteter

4. Forbedringen af Fællesskabets landbrugsstatistik vil gøre det lettere at a) bygge på statistik fra andre sektorer b) levere data til generelle statistiske systemer c) anvende det landbrugsstatistiske apparat til indsamling af statistisk information, som er påkrævet i andre sektorer.

Komplementaritet mellem fællesskabssystemet og de nationale systemer

5. Ved hjælp af nationale landbrugsstatistiske systemer kan der indsamles og leveres oplysninger til Kommissionen, som ikke formelt er påkrævet på fællesskabsplan. Ligeledes kan en række applikationer, der er udviklet direkte på fællesskabsplan (f.eks. EUROFARM, SPEL), anvendes til at forsyne medlemsstaterne med oplysninger, der ikke er tilgængelige på nationalt plan.

Koncentreret indsats på vigtige områder

6. Den mængde oplysninger, hver medlemsstat indberetter, kan variere efter betydningen af de forhold, der dækkes på regionalt plan, nationalt plan og fællesskabsplan.

Valg af den mest effektive metode

7. Medlemsstaterne kan indsamle basisdata efter den mest effektive statistiske metode (jf. punkt 2), under hensyn til kravene til definitioner, frister og den påkrævede præcision.

Optimering

8. Fællesskabets behov, som de fremgår af de forskellige retsakter og uformelle aftaler, udgør ikke i sig selv et optimalt system. Hver enkelt medlemsstat skal sørge for at tilpasse sit eget nationale landbrugsstatistiske system bedst muligt til Fællesskabets behov, som ikke unødigt må gribe ind i de nationale bestræbelser på at gøre systemet optimalt.

BILAG IV

RÅDETS VÆSENTLIGSTE FORORDNINGER OG DIREKTIVER OM LANDBRUGSSTATISTIK



Rådets direktiv 72/280/EØF af 31. juli 1972 om de statistiske undersøgelser, der skal foretages af medlemsstaterne med hensyn til mælk og mejeriprodukter (EFT nr. L 179 af 7. 8. 1972, s. 2) Rådets direktiv 76/625/EØF af 20. juli 1976 om statistiske undersøgelser, der skal foretages af medlemsstaterne for at bestemme produktionskapaciteten for plantager med visse arter af frugttræer (EFT nr. L 218 af 11. 8. 1976, s. 10) Rådets direktiv 93/23/EØF af 1. juni 1993 om statistiske undersøgelser af svineproduktionen (EFT nr. L 149 af 21. 6. 1993, s. 1) Rådets direktiv 93/24/EØF af 1. juni 1993 om statistiske undersøgelser af hornkvægproduktionen (EFT nr. L 149 af 21. 6. 1993, s. 5) Rådets direktiv 93/25/EØF af 1. juni 1993 om statistiske undersøgelser af fåre- og gedeproduktionen (EFT nr. L 149 af 21. 6. 1993, s. 10) Rådets forordning (EØF) nr. 2782/75 af 29. oktober 1975 om produktion og afsætning af rugeæg og kyllinger af fjerkræ (EFT nr. L 282 af 1. 11. 1975, s. 100) Rådets forordning (EØF) nr. 357/79 af 5. februar 1979 om statistiske undersøgelser vedrørende vinarealerne (EFT nr. L 54 af 5. 3. 1979, s. 124) Rådets forordning (EØF) nr. 571/88 af 29. februar 1988 om tilrettelæggelse af en række fællesskabsundersøgelser af landbrugsbedrifternes struktur i perioden 1988 til 1997 (EFT nr. L 56 af 2. 3. 1988, s. 1) Rådets forordning (EØF) nr. 837/90 af 26. marts 1990 om statistiske oplysninger, der skal tilvejebringes af medlemsstaterne vedrørende kornproduktion (EFT nr. L 88 af 3. 4. 1990, s. 1) Rådets forordning (EØF) nr. 959/93 af 5. april 1993 om statistiske oplysninger, der skal tilvejebringes af medlemsstaterne vedrørende andre afgrøder end korn (EFT nr. L 98 af 24. 4. 1993, s. 1)

( 1 ) EFT nr. C 336 af 14. 12. 1995, s. 6.

( 2 ) Udtalelse afgivet den 24. maj 1996 EFT nr. C 166 af 10.6.1996).

( 3 ) EFT nr. L 219 af 28. 8. 1993, s. 1.

( 4 ) EFT nr. C 161 af 28. 6. 1989, s. 1.

( 5 ) EFT nr. L 179 af 7. 8. 1972, s. 2.

( 6 ) Fremkommet ved den kritiske gennemgang af EF's landbrugsstatistikker i forbindelse med De Europæiske Fællesskabers Statistiske Program 1989-1992. Nogle af de planlagte besparelser er allerede opnået efter påbegyndelsen af denne aktion.